laion/Wikipedia-Exotic huggingface dataset:
সুদাসনা রাজ্য

সুদাসনা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো সুদাসনা, যা বর্তমানে গুজরাত রাজ্যের মেহসানা জেলায় অবস্থিত৷ সুদাসনা রাজ্যের রাজারা ছিলেন পারমার রাজবংশীয় রাজপুত৷ আয়তনে ক্ষুদ্র হলেও ১৯৪৩ খ্রিস্টাব্দের ডিসেম্বর মাসে বরোদা এবং গুজরাত রাজ্য এজেন্সিতে যুক্ত হওয়া ক্ষুদ্রতর রাজ্যগুলির বহির্ভুত ছিলো ও তুলনামূলক বৃহত্তর ছিলো এটি৷ রাজ্যটি ৮৩ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯৩১ খ্রিস্টাব্দের জনগণনা অনুসারে এর জনসংখ্যা ছিলো ৬৯২৮ জন৷ ১৯৪৭ খ্রিস্টাব্দে ভারতের স্বাধীনতা লাভের পর মাণসা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়। সুদাসনা দেশীয় রাজ্যের শাসকগণ ঠাকুর উপাধিতে ভূষিত হতেন৷ দাঁতা রাজ্যের শাসক পুঞ্জসিংজীর কনিষ্ঠ পুত্র এই রাজ্যের পত্তন ঘটান৷ ১৬.. - .... অমরসিংজী পুঞ্জসিংজী .... - .... হাথিওজী অমরসিংজী রাজপ্রতিনিধি নিযুক্ত .... - ১৬৮৭ খুমনসিংজী হাথিওজী ১৬৮৭ যশ্বোজী ১৬৮৭ – .... সর্দারসিংজী যশ্বোজী .... – .... দ্বিতীয় অমরসিংজী .... – ১৮০৪ ফতেসিংজী অমরসিংজী ১৮০৪ – ১৮৩৮ মোহবৎসিংজী ফতেসিংজী ১৮৩৮ - ১৮৪২ হরিসিংজী মোহবৎসিংজী ১৮৪২ - ১৮৪৪ রতনসিংজী মোহবৎসিংজী ১৮৪৪ - ১৮৪৫ ভূপতিসিংজী রতনসিংজী রাজ্য অধীক্ষক ১৮৪৫ - ১৮৮৫ প্রতাপসিংজী মোহবৎসিংজী ১৮৮৫ - ১৯০০ তখতসিংজী প্রতাপসিংজী ১৯০০ - ১৯৪৭ প্রীতিসিংজী তখতসিংজী Imperial Gazetteer of India, v. 17, p. 384. McLeod, John; Sovereignty, power, control: politics in the States of Western India, 1916-1947; Leiden u.a. 1999; আইএসবিএন ৯০-০৪-১১৩৪৩-৬; p. 160 Princely States of India Wiki Source, White Paper on Indian States (1950)/Part 4/Instrument of Accession উদ্ধৃতি টেমপ্লেট ইংরেজি প্যারামিটার ব্যবহার করেছে (link) "VIJAYNAGAR"। ১৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৪।  "Indian Princely States K-Z"। www.worldstatesmen.org। সংগ্রহের তারিখ ২০১৯-০৮-১৭।
লুসার্ন

লুসার্ন (/luːˈsɜːrn/ loo-SURN, ফরাসি : [lysɛʁn]; জার্মান: Luzern জার্মান: luˈtsɛrn; লুসার্ন জার্মান:Lozärn; ইতালীয়: Lucerna [luˈtʃɛrna]; রোমানশ: Lucerna) হলো মধ্য সুইজারল্যান্ডের একটি জার্মান ভাষী শহর। লুসার্ন শহরটি ক্যান্টন অব লুসার্নের রাজধানী এবং লুসার্ন ডিসট্রিক্টের একটি অংশ। ৮২,০০০ জনগোষ্ঠী নিয়ে গঠিত এ শহরটি মধ্য সুইজারল্যান্ডের সবচেয়ে জনবহুল নগরী। শহরটি ওই অঞ্চলের অর্থনীতি, পরিবহন, গণমাধ্যম এবং সংস্কৃতির যোগসূত্র। শহরটির নগরীয় এলাকাতে ১৯ টি পৌরসভা ও নগরী রয়েছে যাতে প্রায় ২২০,০০০ জন লোক বসবাস করে। "Arealstatistik Standard - Gemeinden nach 4 Hauptbereichen"। সংগ্রহের তারিখ ১৩ জানুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://www.pxweb.bfs.admin.ch/pxweb/fr/px-x-0102020000_201/-/px-x-0102020000_201.px/; সংগ্রহের তারিখ: 2 জুন 2020. https://www.bfs.admin.ch/bfs/de/home/statistiken/bevoelkerung.assetdetail.7966022.html https://www.bfs.admin.ch/bfs/de/home/statistiken/querschnittsthemen/raeumliche-analysen/raeumliche-gliederungen/analyseregionen.assetdetail.188849.html "Lucerne"। Switzerland। Coblenz: Karl Baedeker। ১৮৬৩।  "Lucerne", Switzerland, Together with Chamonix and the Italian Lakes (26th সংস্করণ), Leipzig: Karl Baedeker, ১৯২২, ওএল 23344482M, ওসিএলসি 4248970 উদ্ধৃতি টেমপ্লেট ইংরেজি প্যারামিটার ব্যবহার করেছে (link) André Meyer: The Jesuit church of Lucerne, Berne 1985 (= Schweizerische Kunstführer, ser. 32, Nr. 314). Laura Stokes: Demons of urban reform. Early European witch trials and criminal justice, 1430-1530. Basingstoke 2011. আইএসবিএন ৯৭৮-১-৪০৩৯-৮৬৮৩-২. উইকিমিডিয়া কমন্সে লুসার্ন সংক্রান্ত মিডিয়া রয়েছে। উইকিভ্রমণে লুসার্ন সম্পর্কিত ভ্রমণ নির্দেশিকা রয়েছে। City of Lucerne official website University of Luzern Business School in Luzern Lucerne Tourism
আব্দুর রহমান (নোয়াখালীর রাজনীতিবিদ)

আব্দুর রহমান বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন নোয়াখালী-৫ আসনের সংসদ সদস্য ছিলেন। আব্দুর রহমান ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন নোয়াখালী-৫ আসন থেকে সংসদ সদস্য নির্বাচিত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।  The Election Archives (ইংরেজি ভাষায়)। Shiv Lal। ১৯৮১।
নুরুল হক (নোয়াখালীর রাজনীতিবিদ)

নুরুল হক বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন নোয়াখালী-৭ আসনের সংসদ সদস্য ছিলেন। নুরুল হক ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন নোয়াখালী-৭ আসন থেকে সংসদ সদস্য নির্বাচিত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।  The Election Archives (ইংরেজি ভাষায়)। Shiv Lal। ১৯৮১।
আবদুর রশিদ (নোয়াখালীর রাজনীতিবিদ)

মুহাম্মদ আবদুর রশিদ (১ জানুয়ারি ১৯২৪ - ৯ ফেব্রুয়ারি ২০০০) ছিলেন একজন বাংলাদেশী রাজনীতিবিদ ও মুক্তিযুদ্ধের সংগঠক। তিনি তৎকালীন নোয়াখালী-৮ আসনের সংসদ সদস্য ছিলেন। মুহাম্মদ আবদুর রশিদ ১ জানুয়ারি ১৯২৪ সালে তৎকালীন নোয়াখালী বর্তমানে লক্ষীপুর জেলার রামগঞ্জ থানার নাগমুদ গ্রামে জন্ম গ্রহণ করেন। তার পিতার নাম আবদুল মজিদ এবং মাতার নাম খালেক জান।মুহাম্মদ আবদুর রশিদ ১৯৪০ সালে নোয়াখালী জিলা স্কুল থেকে প্রথম বিভাগে মাধ্যমিক পরীক্ষায় পাশ করেন। পরবর্তীতে ঢাকা কলেজ থেকে উচ্চ মাধ্যমিক পরীক্ষায় পাশ করে তিনি কোলকাতার প্রেসিডেন্সী কলেজে পড়াশুনা করেন। তিনি স্ত্রী এবং ৩ পুত্র সন্তানকে রেখে ২০০০ সালের ৯ ফেব্রুয়ারি মৃত্যুবরণ করেন। মুহাম্মদ আবদুর রশিদ ছাত্র জীবন থেকে রাজনীতিতে জড়িত ছিলেন। তিনি ১৯৩৯-৪০ সালে জেলা মুসলিম ছাত্র সমিতির সাধারণ সম্পাদক, ১৯৪৬-৪৭ সালে নোয়াখালী ত্রান কমিটির চেয়ারম্যান ও ১৯৫০–৫৭ সালে নোয়াখালী জেলা বোর্ডের সদস্য ছিলেন।মুহাম্মদ আবদুর রশিদ ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। মুহাম্মদ আবদুর রশিদ নোয়াখালী জেলা আওয়ামী লীগের সহ-সভাপতি ছিলেন। তিনি ১৯৬২ সালে তদানীন্তন নিখিল পাকিস্তান আওয়ামী লীগের সাংগঠনিক সম্পাদক ছিলেন। ওই বছর তিনি তৎকালীন প্রাদেশিক পরিষদে নির্বাচিত হন। ১৯৭০ সালে তিনি পাকিস্তান জাতীয় পরিষদের সদস্য নির্বাচিত হন। স্বাধীনতা পরবর্তীতে ১৯৭২ সালের ১১ এপ্রিল গণপরিষদের প্রথম অধিবেশনের দ্বিতীয় দিনে ৩৪ সদস্য বিশিষ্ট “খসড়া সংবিধান প্রণয়ন কমিটি” গঠিত হয়, তিনি উক্ত কমিটির সদস্য ছিলেন। মুহাম্মদ আবদুর রশিদ ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন নোয়াখালী-৮ আসন থেকে সংসদ সদস্য নির্বাচিত হন। তিনি ১৯৭৫ সালে লক্ষীপুর জেলার গভর্ণর নিযুক্ত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।  The Election Archives (ইংরেজি ভাষায়)। Shiv Lal। ১৯৮১।
হান্স-ইয়ুর্গেন ভিটকাম্প

হান্স-ইয়ুর্গেন ভিটকাম্প (ইংরেজি: Hans-Jürgen Wittkamp; জন্ম: ২৩ জুলাই ১৯৪৭) হলেন একজন জার্মান পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় বরুসিয়া মনশেনগ্লাডবাখের-এর হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেছেন। ১৯৬৭–৬৮ মৌসুমে, শালকে ০৪-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। শালকে ০৪-এর হয়ে তিনি ১০১ ম্যাচে ৩০টি গোল করেছেন। অতঃপর তিনি বরুসিয়া মনশেনগ্লাডবাখে, যেখানে তিনি ৭ মৌসুম অতিবাহিত করেছেন। সর্বশেষ, ১৯৭৮–৭৯ মৌসুমে, তিনি বরুসিয়া মনশেনগ্লাডবাখ হতে এর্কেনশভিকে যোগদান করেন; এই ক্লাবের হয়ে ৩ মৌসুম অতিবাহিত করার পর তিনি অবসর গ্রহণ করেছেন। "Hans-Jürgen Wittkamp"। ট্রান্সফারমার্কেট। সংগ্রহের তারিখ ৯ নভেম্বর ২০২০।  ফুসবালডাটেন.ডিইতে হান্স-ইয়ুর্গেন ভিটকাম্প (জার্মান)
আরাংগেট্রা ভেলাই

আরাংগেট্রা ভেলাই (তামিল: அரங்கேற்ற வேளை, অনুবাদ 'প্রথম কার্য সম্পাদনের সময়ে') হচ্ছে ১৯৯০ সালে মুক্তিপ্রাপ্ত ফজিল পরিচালিত একটি তামিল চলচ্চিত্র। চলচ্চিত্রটিতে নায়ক-নায়িকার ভূমিকায় প্রভু এবং রেবতী ছিলেন। ১৯৮৯ সালের মালয়ালম ভাষার চলচ্চিত্র 'রামজি রাও স্পিকিং'-এর পুনঃনির্মাণ ছিলো এই চলচ্চিত্রটি, মালয়ালম চলচ্চিত্রটিতে এই তামিল চলচ্চিত্রের পরিচালক ফজিল প্রযোজক হিসেবে ছিলেন। ২০০০ সালের হিন্দি চলচ্চিত্র 'হেরা ফেরি'র কাহিনীও এই 'আরাংগেট্রা ভেলাই'-এর সঙ্গে মিলে যায়। প্রভু - শিবরামকৃষ্ণ রেবতী - মাশা ভি. কে. রামস্বামী - নম্বিরাজন/নম্বিআন্না Kamath, Sudhish (২৩ অক্টোবর ২০০১)। "Romancing the house"। The Hindu। ২৮ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।  Vrutika Shah (৫ ফেব্রুয়ারি ২০২০)। "5 hit Bollywood films that are actually remakes of South Indian movies"। gqindia.com।  ইন্টারনেট মুভি ডেটাবেজে আরাংগেট্রা ভেলাই (ইংরেজি)
শারমন লুইস

শারমন হ্যাকিম লুইস (ইংরেজি: Shermon Lewis; জন্ম: ২১ অক্টোবর, ১৯৯৫) সেন্ট অ্যান্ড্রুর মাউন্ট হর্ন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ২০১০-এর দশকের শেষদিক থেকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে উইন্ডওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করছেন শেরম্যান লুইস নামে পরিচিত শারমন লুইস। ২০১৭ সাল থেকে শারমন লুইসের প্রথম-শ্রেণীর খেলোয়াড়ী জীবন চলমান রয়েছে। ১০ মার্চ, ২০১৭ তারিখে উইন্ডওয়ার্ড আইল্যান্ডসের সদস্যরূপে প্রথম-শ্রেণীর রিজিওন্যাল ফোর ডে কম্পিটিশন ক্রিকেট প্রতিযোগিতায় অভিষেক ঘটে তার। নভেম্বর, ২০১৭ সালে প্রথম-শ্রেণীর ক্রিকেটে প্রথমবারের মতো পাঁচ-উইকেট লাভ করেন তিনি। রিজিওন্যাল ফোর ডে প্রতিযোগিতায় ত্রিনিদাদ ও টোবাগো দলের বিপক্ষে তিনি এ কৃতিত্ব অর্জন করেন। ২৮ জুন, ২০১৮ তারিখে নর্দাম্পটনে অনুষ্ঠিত ইংল্যান্ডে অনুষ্ঠিত ত্রি-দেশীয় সিরিজে ইংল্যান্ড লায়ন্সের বিপক্ষে ওয়েস্ট ইন্ডিজ এ দলের সদস্যরূপে লিস্ট এ ক্রিকেটে অভিষেক হয় তার। অক্টোবর, ২০১৯ সালে রিজিওন্যাল সুপার৫০ প্রতিযোগিতায় উইন্ডওয়ার্ড আইল্যান্ডস দলের পক্ষে খেলার জন্যে মনোনীত হন। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন শারমন লুইস। ৪ অক্টোবর, ২০১৮ তারিখে রাজকূটে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ৩০ নভেম্বর, ২০১৮ তারিখে ঢাকায় স্বাগতিক বাংলাদেশ দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি। ২০১৮-১৯ মৌসুমে ওয়েস্ট ইন্ডিজের টেস্ট দলের সদস্যরূপে ভারত গমন করেন। তিনি আলজারি জোসেফের স্থলাভিষিক্ত হন। ৪ অক্টোবর, ২০১৮ তারিখে রাজকূটে অনুষ্ঠিত সিরিজের প্রথম টেস্টে স্বাগতিক ভারতের বিপক্ষে তার টেস্ট অভিষেক পর্ব সম্পন্ন হয়। চেতেশ্বর পুজারাকে আউট করে নিজস্ব প্রথম উইকেটের সন্ধান পান। "Sherman Lewis"। ESPN Cricinfo। সংগ্রহের তারিখ ১৩ মার্চ ২০১৭।  "Sherman Lewis"। Cricket Archive। সংগ্রহের তারিখ ১৯ সেপ্টেম্বর ২০১৮।  "WICB Professional Cricket League Regional 4 Day Tournament, Windward Islands v Trinidad & Tobago at St George's, Mar 10-13, 2017"। ESPN Cricinfo। সংগ্রহের তারিখ ২৪ জানুয়ারি ২০১৭।  "Mohammed, Ramdin lead T&T to three-day win"। ESPN Cricinfo। সংগ্রহের তারিখ ১২ নভেম্বর ২০১৭।  "5th Match, England A Team Tri-Series at Northampton, Jun 28 2018"। ESPN Cricinfo। সংগ্রহের তারিখ ২৮ জুন ২০১৮।  "Windwards name squad for Super50s"। Stabroke News। সংগ্রহের তারিখ ১ নভেম্বর ২০১৯।  "Sherman Lewis replaces Alzarri Joseph for India Tests"। ESPN Cricinfo। সংগ্রহের তারিখ ১৯ সেপ্টেম্বর ২০১৮।  "1st Test, West Indies tour of India at Rajkot, Oct 4-8 2018"। ESPN Cricinfo। সংগ্রহের তারিখ ৪ অক্টোবর ২০১৮।  মারভিন গ্রেল অ্যাডাম স্যানফোর্ড ওয়েস্ট ইন্ডিয়ান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে শারমন লুইস (ইংরেজি) ক্রিকেটআর্কাইভে শারমন লুইস (সদস্যতা প্রয়োজনীয়) (ইংরেজি)
গৌরীনাথধাম রেলওয়ে স্টেশন

গৌরীনাথধাম রেলওয়ে স্টেশন, পশ্চিমবঙ্গের পুরুলিয়া জেলার গৌরীনাথধাম ও পাশ্ববর্তী এলাকাগুলিতে মধ্যে রেলযোগাযোগ সরবরাহ করে। রেলওয়ে স্টেশনটি ১৮ নং জাতীয় সড়কের পাশে অবস্থিত। স্টেশনটি সমুদ্রপৃষ্ঠ থেকে ২৭৭ মিটার (৯০৯ ফু) উঁচুতে অবস্থিত। স্টেশনটির একটিই প্ল্যাটফর্ম রয়েছে, ২০১৮ সালের মধ্য থেকে দুটি প্ল্যাটফর্ম করার কাজ অব্যাহত আছে। স্টেশনটির কোড হল GTD এবং এটি দক্ষিণ পূর্ব রেলের আদ্রা রেলওয়ে স্টেশনের আওতার অধীনে রয়েছে। ২ ফুট ৬ ইঞ্চি (৭৬২ মিলিমিটার) বিস্তৃত ন্যারোগেজ পুরুলিয়া-রাঁচি রেলওয়ে লাইনটি ১৯০৭ সালে খোলা হয়। রেলওয়েটির নাম দেওয়া হয়েছিল রাঁচি-পুরুলিয়া রেলওয়ে ও এটি বেঙ্গল নাগপুর রেলওয়ে দ্বারা পরিচালিত হত। ১৯৬২ সালে কলকাতা রাঁচি রেলওয়ে বিভাগ ও ১৯৯২ সালে পুরুলিয়া-কোটশিলা রেলওয়ে বিভাগ ১,৬৭৬ মিলিমিটার (৫ ফুট ৬ ইঞ্চি) বিস্তৃত ব্রডগেজ রেলওয়েতে রূপান্তরিত করা হয়। পুরুলিয়া-কোটশিলা রেলওয়ে বিভাগটির ১৯৯৮-৯৯ সালের মধ্যে বৈদ্যুতীকরণ করা হয়েছিল। "GTD / Gourinathdham"। india rail info। সংগ্রহের তারিখ ২০ জুলাই ২০১৩।  "IR History: Part – III (1900–1947)"। IRFCA। সংগ্রহের তারিখ ২০ জুলাই ২০১৩।  "History of Electrification"। IRFCA। সংগ্রহের তারিখ ১৯ জুলাই ২০১৩।  গৌরীনাথধামে আগত ট্রেন
শিনোবু ইশিহারা

শিনোবু ইশিহারা (石原 忍, ইশিহারা শিনোবু, টোকিও, ২৫ সেপ্টেম্বর ১৮৭৯ – ইজু উপদ্বীপ, ৩ জানুয়ারি ১৯৬৩) হলেন একজন জাপানি চক্ষুচিকিৎসাবিজ্ঞানী, যিনি বর্ণান্ধতা নির্ণয়ের জন্য ইশিহারা বর্ণ পরীক্ষা পদ্ধতির আবিষ্কার করেন। তিনি জাপানি সামরিক বাহিনীর একজন চিকিৎসক ও জেনারেল ছিলেন। ইশিহারা ১৯০৫ খ্রিষ্টাব্দে সামরিক বৃত্তিসহ চিকিৎসাবিজ্ঞানে স্নাতক সম্পন্ন করেন। এর পরপরই তিনি জাপানি রাজকীয় সেনাবাহিনীতে চিকিৎসক হিসেবে যোগ দেন। তিনি মূলত একজন শল্যচিকিৎসক দায়িত্বরত ছিলেন। পরবর্তীতে তিনি চক্ষুচিকিৎসাবিজ্ঞান বিষয়ে বিশেষজ্ঞ হয়ে ওঠেন। ১৯০৮ খ্রিষ্টাব্দে টোকিও বিশ্ববিদ্যালয়ে ফিরে আসেন এবং চক্ষুচিকিৎসাবিজ্ঞান বিষয়ে গবেষণার্থে নিজেকে নিয়োজিত করেন। ১৯১০ খ্রিষ্টাব্দে তিনি আর্মি মেডিক্যাল কলেজের প্রদর্শক নিয়োজিত হন। সেখানে রোগী দেখার পাশাপাশি "সামরিক চক্ষুচিকিৎসাবিজ্ঞান" এবং ঊর্ধ্বতন সৈন্যদের নির্বাচন বিষয়ে গবেষণাকার্য পরিচালনা করেন। মিলিটারি মেডিক্যাল কলেজে কাজ করার সময় তাকে সামরিক বাহিনীর নবাগত সৈন্য বাছাই প্রক্রিয়ায় বর্ণান্ধতা নির্ণয়ে একটি পরীক্ষা পদ্ধতি আবিষ্কার করতে নির্দেশ দেওয়া হয়। এক্ষেত্রে তার সহকারী, যিনি একজন বর্ণান্ধ ছিলেন, ইশিহারাকে তার গবেষণায় ও বর্ণান্ধতা নির্ণায়ক পাতগুলোকে পরীক্ষায় সহায়তা করেন। বর্ণান্ধতা পরীক্ষার প্রথম পাতগুলো জল রঙে হিরাগানা লিপিতে হাতে আঁকা ছিল। ১৯১৮ খ্রিষ্টাব্দে ইশিহারার নকশাকৃত বর্ণান্ধতা নির্ণায়ক পরীক্ষার জন্য তিনি খ্যাতি লাভ করেন। পরীক্ষায় একজন ব্যক্তিকে কিছু রঙিন পাত দেখানো হয় এবং তাতে বিদ্যমান সংখ্যাগুলো বলতে বলা হয়। বিভিন্ন রকম বর্ণান্ধতার রোগীরা এই পাতগুলো থেকে বিভিন্ন রকম উত্তর দেন, যা থেকে ঐ ব্যক্তির বর্ণান্ধতা নিরূপণ করা যায়। ইশিহারা জাপানিদের দৃষ্টির যথার্থতা সংক্রান্ত একটি চার্ট তৈরি করেন এবং চোখের নিকট বিন্দু নির্ণয়ের জন্য একটি যন্ত্রের নকশা করেন। ইশিহারার নকশাকৃত উভয় প্রযুক্তিই বর্তমানে জাপানে ব্যবহৃত হয়। এছাড়া তিনি ট্রাকোমা ও মায়োপিয়া নিয়ে গবেষণার ক্ষেত্রেও গুরুত্বপূর্ণ অবদান রাখেন। ১৯০৮ খ্রিষ্টাব্দে ইশিহারা রাজকীয় টোকিও বিশ্ববিদ্যালয়ে চক্ষুচিকিৎসাবিজ্ঞান বিষয়ে স্নাতকোত্তর শ্রেণিতে ভর্তি হন। এ সময়ে তিনি জুজিরো কোমোতোর অধীনে পড়াশোনা করেন। পরবর্তীতে তিনি জার্মানিতে উলফগ্যাং স্টক, থিওডোর অ্যাক্সেনফেল্ড এবং কার্ল ভন হ্যাস প্রমুখের অধীনে পড়াশোনা করেন। ১৯২২ খ্রিষ্টাব্দে ইশিহারা রাজকীয় টোকিও বিশ্ববিদ্যালয়ের চক্ষুচিকিৎসাবিজ্ঞান বিভাগের অধ্যাপক ও চেয়ারম্যান হিসেবে কোমোতোর স্থলাভিষিক্ত হন এবং ১৯৪০ খ্রিষ্টাব্দের মার্চ পর্যন্ত সে পদে বহাল থাকেন। ব্যক্তিগত জীবনে ইশিহারা খুবই সাধারণ থাকতে পছন্দ করতেন এবং বস্তুবিলাসিতায় তার আগ্রহ ছিল না। তিনি তার ছাত্রদের নিকট শ্রদ্ধার পাত্র ছিলেন, যারা তার অবসরের পর তার জন্য ইজু উপদ্বীপের একটি উষ্ণ প্রস্রবণের নিকট একটি কটেজ নির্মাণ করে দেয়। সেখানে তিনি বিনা সম্মানীতে প্রতিবেশীদের চিকিৎসা করতেন এবং একটি ক্লিনিক পরিচালনা করতেন। তৎকালের জাপানি রীতি অনুসারে রোগীরা চিকিৎসার পর গৃহজাত সামগ্রী এবং কিছু কিছু টাকা শ্রদ্ধাবোধ থেকে দিয়ে যেত। ইশিহারা তার নিজস্ব কিছু খরচ নির্বাহের পর অবশিষ্ট অর্থ গ্রামবাসীদের ফেরত দেন। এই খরচের মধ্যে তিনি গ্রামে একটি গ্রন্থাগার, শিশুদের জন্য একটি পাঠাগার নির্মাণ করেন, যার সুবিধাভোগীদের থেকে ইশিহারা ১৯৬৩ খ্রিষ্টাব্দে তাঁর মৃত্যুর পূর্ব পর্যন্ত শ্রদ্ধা পেতেন। "Shinobu Ishihara"। Whonamedit? ; A dictionary of medical eponyms। সংগ্রহের তারিখ ৩ ডিসেম্বর ২০১৩।  Japanese Journal of Ophthalmology, volume 38, issue 1. 1994
বরসোদা রাজ্য

বরসোদা রাজ্য বা বরসোড়া ছিলো ব্রিটিশ শাসিত ভারতে অবস্থিত একটি অ-তোপ সেলামী চতুর্থ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো বরসোদা গ্রামে মাণসা শহরের নিকট, যা বর্তমানে গুজরাত রাজ্যের গান্ধীনগর জেলায় অবস্থিত৷ রাজ্যে জলের উৎস সবরমতী নদী৷ রাজ্যটি ২৮ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৮৯২ খ্রিস্টাব্দের জনগণনা অনুসারে এর জনসংখ্যা ছিলো ৪০৫১ জন৷ রাজ্যটির রাজভাতার পরিমাণ ছিলো ১২,৫০০ ভারতীয় মুদ্রা৷ ১৯৪৭ খ্রিস্টাব্দে ভারতের স্বাধীনতা লাভের পর বরসোদা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়। বরসোদা দেশীয় রাজ্যের শাসকগণ ঠাকুর উপাধিতে ভূষিত হতেন৷ সুরজমলজী .... বেশ কিছুজন উত্তরসূরী কিষণসিংজী .... বেশ কিছুজন উত্তরসূরী .... – .... গম্ভীরসিংজী (প্রতিষ্ঠাতা ঠাকুর শ্রী সুরজমলজীর চতুর্দশতম উত্তরপুরুষ) .... – ১৮৫৮ মোতিসিংজী ১৮৫৮ – ১৯১৯ কিশোরসিংজী মোতিসিংজী ১৮ জুলাই ১৯১৯ – ১৯৪৭ জোরাবরসিংজী দ্বিতীয় সুরজমলজী Imperial Gazetteer of India, v. 17, p. 384. Princely States of India Wiki Source, White Paper on Indian States (1950)/Part 4/Instrument of Accession উদ্ধৃতি টেমপ্লেট ইংরেজি প্যারামিটার ব্যবহার করেছে (link) "VIJAYNAGAR"। ১৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৪।  "Indian Princely States K-Z"। www.worldstatesmen.org। সংগ্রহের তারিখ ২০১৯-০৮-১৭।
আনারকলি বাজার

আনারকলি বাজার (পাঞ্জাবি, উর্দু: اناركلى بازار‎‎) হলো পাকিস্তানের পাঞ্জাব প্রদেশের লাহোর শহরে অবস্থিত একটি প্রধান বাজার এলাকা। এছাড়া আনারকলি লাহোরের একটি উপশহর এবং দাতা গঞ্জ বকশ তহশিলের একটি ইউনিয়ন পরিষদ হিসেবেও কাজ করে। আনারকলি সম্ভবত দক্ষিণ এশিয়ার টিকে থাকা সবচেয়ে পুরনো বাজারগুলোর অন্যতম। অন্তত দুইশ বছর পূর্বে আনারকলি বাজার প্রতিষ্ঠিত হয়েছিল বলে ধারণা করা হয়। স্থানীয় আনারকলির সমাধিসৌধ নামে পরিচিত একটি স্থাপনার নামে বাজারটির নামকরণ করা হয়ে থাকতে পারে। সমাধিটি মোঘল আমলের চরিত্র আনারকলির হয়ে থাকতে পারে মনে করা হয়, যাকে সম্রাট আকবরের নির্দেশে তার পুত্র শাহজাদা সেলিমের সাথে প্রণয় সম্পর্কের কারণে রাজধানী থেকে বিতারিত করা হয়েছিল। শাহজাদা সেলিম পরবর্তীতে সম্রাট জাহাঙ্গীর নামে মোঘল সিংহাসনে আরোহণ করেন। আনারকলি বাজারে প্রধানত কাপড়, পোশাক, গয়না এবং অন্যান্য সামগ্রী বিক্রি করা হয়। বর্তমান আনারকলি বাজারটি দুইটি ভাগে বিভক্ত, যথা: "পুরান আনারকলি বাজার" এবং "নতুন আনারকলি বাজার"। পুরান আনারকলি বাজার মূলত ঐতিহ্যবাহী খাবারের জন্য খ্যাত। অন্যদিকে নতুন আনারকলি বাজার ঐতিহ্যবাহী হস্তশিল্প এবং সূচিশিল্পের জন্য খ্যাতি অর্জন করে। বনু বাজার, ধনী রাম লেন এবং পান গলি নতুন আনারকলি বাজারের মধ্যে উল্লেখযোগ্য, যাদের মধ্যে শেষোক্তটি ভারত থেকে আমদানীকৃত পণ্যের বাজার হিসেবে সমধিক পরিচিত। এছাড়া দিল্লির মামলুক সালতানাতের প্রতিষ্ঠাতা কুতুবুদ্দিন আইবেকের সমাধিসৌধ আনারকলি বাজার এলাকাতেই অবস্থিত। ১৯৭০ এর দশকের প্রথমার্ধে পাকিস্তানের তৎকালীন প্রধানমন্ত্রী জুলফিকার আলী ভুট্টোর নির্দেশে সমাধি সৌধটির সংস্কার কাজ করা হয়। বাজার দোকান The Anarkali Bazaar। পৃষ্ঠা 508। সংগ্রহের তারিখ ১৮ জানু ২০১৭।  Tikekar, Maneesha (২০০৪)। Across the Wagah: An Indian's Sojourn in Pakistan, Anarkali Bazaar। Bibliophile South Asia। পৃষ্ঠা 83। আইএসবিএন 978-81-85002-34-7। সংগ্রহের তারিখ ১৮ জানু ২০১৭।  "Anarkali Bazaar"। travel.hamariweb.com। সংগ্রহের তারিখ ১৮ জানুয়ারি ২০১৭।  Ali, Syed Hamad (১৯ অক্টোবর ২০১৬)। "A walk through Lahore's historic Anarkali Bazaar" (English ভাষায়)। Gulf News। সংগ্রহের তারিখ ১৯ সেপ্টেম্বর ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link) Mir, Amir (৩ ডিসেম্বর ২০০৫)। "Paan Gali, Lahore's very own Chandni Chowk" (English ভাষায়)। Daily News and Analysis। সংগ্রহের তারিখ ১৯ সেপ্টেম্বর ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link)
দি ঢাকা মার্কেন্টাইল কো-অপারেটিভ সোসাইটি

দি ঢাকা মার্কেন্টাইল কো-অপারেটিভ সোসাইটি বা দি ঢাকা মার্কেন্টাইল কো-অপারেটিভ ব্যাংক লিমিটেড বাংলাদেশের একটি সমবায় সমিতি। ব্যাংক না হলেও অবৈধ ব্যাংকিং কার্যক্রম চালিয়ে যাওয়ার অভিযোগ রয়েছে এই সমিতির দিকে। দি ঢাকা মার্কেন্টাইল কো-অপারেটিভ ব্যাংক লিঃ [ডিএমসিবি] বাংলাদেশের একটি ইসলামী শরিয়াহ ভিত্তিক সমবায় সমিতি। যা বাংলাদেশের সমবায় সমিতি আইন ও বিধি অনুসারে ৬ই জানুয়ারী, ১৯৭৩ সালে প্রতিষ্ঠিত হয়। দি ঢাকা মার্কেন্টাইল কো-অপারেটিভ ব্যাংক লিঃ এর জন্য, "সোসাইটি" এবং "ব্যাংক" শব্দগুলি সমার্থক হিসেবে ব্যবহার করে। ২০০১ সালে, গ্রুপ ক্যাপ্টেন আবু জাফর চৌধুরী (অবঃ), জিডি (পি), পিএসসি, এই প্রতিষ্ঠানটিকে পুনরুত্থিত করে। ২০১৬ সালে এক সতর্কীকরণ বিজ্ঞপ্তিতে কেন্দ্রীয় ব্যাংক বাংলাদেশ ব্যাংক জানায়, “দি ঢাকা মার্কেন্টাইল কো-অপারেটিভ সোসাইটি লিমিটেড নামের প্রতিষ্ঠানটি তাদের নামের সাথে ‘ব্যাংক’ শব্দ ব্যবহার করে দেশের বিভিন্ন অঞ্চলে শাখা খুলে অবৈধ ব্যাংকিং কার্যক্রম পরিচালনা করছে মর্মে বাংলাদেশ ব্যাংকের নিকট অভিযোগ উত্থাপিত হয়েছে। এই প্রতিষ্ঠানটি বাংলাদেশ ব্যাংকের লাইসেন্সপ্রাপ্ত কোনো ব্যাংক নয় বিধায় উক্ত প্রতিষ্ঠানটির সাথে কোনো ধরনের ব্যাংকিং কার্যক্রম না করার জন্য জনসাধারণকে সতর্ক করা যাচ্ছে।”। দি ঢাকা মার্কেন্টাইল কো-অপারেটিভ ব্যাংক লিঃ একটি বিশেষায়িত উন্নয়নমূলক সমবায় আর্থিক প্রতিষ্ঠান। একটি সমবায় থিমের আওতায় সদস্যদের মধ্যে খুব সহজে আর্থিক সেবা করছে। দি ঢাকা মার্কেন্টাইল কো-অপারেটিভ ব্যাংক লিঃ তার সদস্যর নিকট থেকে আমানত সংগ্রহ, সহজ শর্তে জামানত বিহীন ক্ষুদ্র ঋণ বিতরন এবং সদস্য সেবা প্রদান করে। ২০২১ সালে মে মাস পর্যন্ত, দি ঢাকা মার্কেন্টাইল কো-অপারেটিভ ব্যাংক লিমিটেডের ১৩৪টি শাখা এবং ২টি উপ-শাখা ও ৩০২৫ জনের অধিক জনবল রয়েছে। প্রতিবেদক, নিজস্ব (১৩ জুন ২০১৬)। "দ্বিগুণ মুনাফার ফাঁদে ২ লাখ গ্রাহক"। প্রথম আলো।  "ঢাকা মার্কেন্টাইল কো-অপারেটিভের সঙ্গে লেনদেন নয়: কেন্দ্রীয় ব্যাংক"। bangla.bdnews24.com।